[{"text_idx": "#000003", "text": "Rakvere liigub velocity projektiga mugava jalgratta mudeli suunas"}, {"text_idx": "#000004", "text": "Rakvere linn sai Sihtasutuselt KredEx 77 700 eurot toetust \u201eRakvere \u2013 VeloCity 2012\u201c projektile, mille toel ehitab linn va\u0308lja n-o\u0308 mugava jalgratta mudeli Rakveres."}, {"text_idx": "#000005", "text": "Linna u\u0308ldplaneeringu ka\u0308igus valminud Rakvere linna kergliiklusteede analu\u0308u\u0308s na\u0308itas, et Rakveres on vo\u0303imalik suhteliselt lihtsate vahenditega kujundada olukord, kus inimestel on lihtne eelistada igapa\u0308evasel liikumisel autoso\u0303idule ratast. Taolise mugava jalgratta mudeli rakendamisega on vo\u0303imalik saavutada keskkonnaalane, tervislik ja majanduslik kasu nii elanikule kui linnale."}, {"text_idx": "#000006", "text": "Projekti kohaselt rajatakse suuremate korrusmajade juurde lukustatavad rattamajad, mis vo\u0303imaldavad rattaid mugavalt ja turvaliselt hoiustada. Enamus Rakvere linna elanikest elab korterelamutes, kus jalgrataste hoiustusvo\u0303imalused on ebapiisavad ning inimestel lihtsam on rattast loobuda kui neid va\u0308ikestes keldrites vo\u0303i trepikojas hoida. Rataste hoiuvo\u0303imaluste paranemise ja\u0308rel muutub rattaso\u0303iduga tegelemine aga korrusmajade elanikele senisest mugavamaks."}, {"text_idx": "#000007", "text": "Projekt na\u0308eb ette linnasisese kergliiklusteede ma\u0308rgistamist, et eraldada rattaso\u0303itjad ma\u0308rkide abil teistest liiklejatest ja muuta rattaga liiklemine linnas turvaliseks. Linna suurematesse avalikesse kohtadesse \u2013 koolide, kaubanduskeskuste, bussi- ja raudteema juurde jm. paigaldatakse suuremaid ja va\u0308iksemaid varjualuseid, mis vo\u0303imaldavad lu\u0308hiajalist elektrirataste hoidmist. Linnapilti lisanduvad nutikad ja omana\u0308olised rattahoidjad ning pumpamis- ja laadimispunktid."}, {"text_idx": "#000008", "text": "Projektivahenditest soetatakse ku\u0308mmekond elektrijalgratast, mida hakatakse laenutama hotellidest ja turismiinfokeskusest. Eeloleval talvel tehakse vajalikud eelto\u0308o\u0308d, kevadel alustatakse rattamajade, -hoidikute ja varjualuste rajamise ning teede ma\u0308rgistamisega."}]